GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/24-02/4

URBROJ: 2158-44-24-2

Osijek, 29. ožujka 2024. godine

**Z A P I S N I K**

41. sjednica Školskog odbora Graditeljsko-geodetske škole Osijek održana je korištenjem elektroničkih sredstava koja sukladno članku 7. stavku 3. Poslovnika o radu Školskog odbora, omogućuje odlučivanje u realnom vremenu.

### Nazočni članovi Školskog odbora:

Iz reda nastavnika: Marko Molnar, nastavnik

Predstavnici osnivača: Tihomir Štefić

Mirko Ivković

Antonio Mihalj

Predstavnik roditelja: Ivana Nićin

Odsutni:

Predstavnik radnika: Marina Matić

Predstavnik nastavnika: Gabrijela Anić

**Ostali prisutni na sjednici:** Ines Šitum Kulić, tajnica škole

Darko Pšihistal, ravnatelj škole

***D n e v n i r e d***

1. Usvajanje zapisnika 40. sjednice Školskog odbora
2. Prethodna suglasnost za zapošljavanje na radno mjesto stručnog suradnika- pedagoga(zamjena za vrijeme odsutnosti Marine Matić)
3. Prethodna suglasnost za zapošljavanje na radno mjesto Nastavnik/ca (engleskog jezika)
4. Donošenje Odluke o izmjenama Statuta Graditeljsko- geodetske škole Osijek uz prethodnu suglasnost Osnivača
5. Godišnji izvještaj o izvršenju financijskog plana za 2023.
6. Razno

Dnevni red dat je na usvajanje.

**T. 1.** Jednoglasno usvojen zapisnik 40. sjednice školskog odbora.

**T. 2.** Obrazloženje o zatraženoj suglasnosti za zapošljavanje na radno mjesto stručni suradnik- pedagog u Graditeljsko- geodetskoj školi Osijek podnosi tajnica škole Ines Šitum Kulić. Na radnom mjestu stručni suradnik (pedagog) zaposlena je Marina Matić koja je trenutno na rodiljnom i roditeljskom dopustu. Dakle, zbog rodiljnog i roditeljskog dopusta Marine Matić, pedagoginje, bilo je potrebno popuniti navedeno radno mjesto, do povratka Marine Matić.

Natječaj za navedeno radno mjesto trajao je od 21. do 29. veljače 2024. godine. Vrednovanje kandidata prijavljenih na natječaj za navedeno radno mjesto obavljeno je razgovorom- inetrvjuom. Intervju je obavljen 18. ožujka 2024. godine. Od 6 kandidata koji su ispunjavali uvjete i pozvani su pristupiti na razgovor intervju, istom je pristupilo 3 kandidata. Kandidati su odgovarali na pitanja povjerenstva. Povjerenstvo je ravnatelju za zasnivanje radnog odnosa predložilo Anu Gorup iz Osijeka.

Slijedom navedenog, ravnatelj od Školskog odbora traži prethodnu suglasnost za sklapanje ugovora o radu na određeno puno radno vrijeme s Anom Gorup iz Osijeka, počevši od 2. travnja 2024. godine, do povratka Marine Matić s bolovanja.

Prigovora na prijedlog nije bilo, te je jednoglasno donijeta:

**O D L U K A**

**Daje se prethodna suglasnost u vezi sa zasnivanjem radnog odnosa na određeno puno radno vrijeme s Anom Gorup iz Osijeka, za radno mjesto stručne suradnice (pedagoginje) počevši od 2. travnja 2024. godine do povratka Marine Matić.**

**T. 3.** Obrazloženje o zapošljavanju na nepuno (19 sati tjednog, 3,8 sati dnevnog radnog vremena), neodređeno vrijeme na radno mjesto „Nastavnik/ca“(engleskog jezika) podnijela je tajnica škole Ines Šitum Kulić.

Naime zbog popunjavanja radnog mjesta „Stručni suradnik“, radno mjesto „Nastavnik/ca (engleskog jezika) ostalo je upražnjeno. Natječaj je trajao od 4. do 12. ožujka 2024 godine. Povjerenstvo je utvrdilo kako je na natječaj pristiglo 15 prijava, od kojih je 13 ispunjavalo uvjete te su pozvani na pisanu provjeru – testiranje. Na istu se odazvalo 3 kandidata, Ostali kandidati nisu se odazvali pozivu za testiranje te se smatra da su povukli prijavu. Kandidati koji su pristupili pisanom testiranju su isti dan bili pozvani na razgovor- intervju. Istom su se odazvale dvije kandidatkinje. Povjerenstvo je ravnatelju za zasnivanje radnog odnosa predložilo Ivu Rišner iz Osijeka.

Slijedom provedenog, ravnatelj od Školskog odbora traži prethodnu suglasnost za sklapanje ugovora o radu na neodređeno nepuno radno vrijeme s Ivom Rišner iz Osijeka, počevši od 2. travnja 2024. godine.

Prigovora na prijedlog nije bilo, te je jednoglasno donijeta:

**O D L U K A**

**Daje se prethodna suglasnost u vezi sa zasnivanjem radnog odnosa na neodređeno nepuno radno vrijeme (19 sati tjednog, 3,8 sati dnevnog radnog vremena)** **s Ivom Rišner iz Osijeka, za radno mjesto nastavnice (koja obavlja poslove nastavnice engleskog jezika) počevši od 2. travnja 2024. godine.**

**T. 4.** Obrazloženje o donošenju Odluke o izmjenama Statuta Graditeljsko-geodetske škole Osijek uz prethodnu suglasnost Osnivača podnijela je tajnica škole Ines Šitum Kulić.

Naime, sukladno izmjenama članka 98. stavka 3. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22., 156/23.), Pravilniku o načinu pohađanja i završetku obrazovanja sportaša („Narodne novine“ broj 91/2023.) i Zakonu o proračunu („Narodne novine“ broj 144/21.) i Pravilnik o mjerilima i načinu korištenja nenamjenskh donacija i vlastitih prihoda proračunskih korisnika Osječko-baranjske županije ("Županijski glasnik" 2/23. izvršene su izmjene Statuta, kako bi se isti uskladio s navedenim propisima.

Potrebno je da Školski odbor donese Odluku o izmjenama i dopunama Statuta, kako bismo isti mogli poslati Osnivaču, te zatražiti donosšenje Zaključka na Odluku o izmjeni Statuta Graditeljsko- geodetske škole. Predlažu se izmjene kako slijedi:

**O D L U K A**

**o izmjenama i dopunama Statuta**

**Graditeljsko-geodetske škole Osijek**

**Članak 1.**

Statut Graditeljsko-geodetske škole Osijek, Osijek, KLASA: 602-03/19-08/4, URBROJ: 2158-44-19-5, od 3. listopada 2019., Odluka o izmjenama i dopunama Statuta Graditeljsko-geodetske škole Osijek, Osijek, KLASA: 007-04/22-02/13, URBROJ: 2158-44-22-03, od 16. veljače 2023. godine, Odluka o izmjeni statuta Graditeljsko-geodetske škole Osijek, KLASA: 007-04/23-02/16, URBROJ: 2158-44-23-3 od 27. prosinca 2023. godine (u daljnjem tekstu: Statut) mijenja se i dopunjuje prema odredbama ove Odluke.

**Članak 2.**

U članku 14., iza stavka 1. dodaje se novi stavak 2. koji glasi:

„(2) Ukoliko postoje prostorni, kadrovski i drugi uvjeti rada, škola će izvoditi odgojno- obrazovni rad u jednoj smjeni.“

Dosadašnji stavak 2. postaje stavak 3.

iza stavka 3., dodaje se stavak 4. koji glasi:

„(4)U izvanrednim okolnostima, kada nije moguće izvođenje nastave u Školi, Škola može za sve učenike ili dio učenika određenih razreda izvoditi nastavu na daljinu, uz suglasnost osnivača Škole na temelju prethodne suglasnosti ministra.".

**Članak 3.**

U članku 28., iza stavka 1. dodaje se stavak 2. koji glasi:

„(2) Pedagoška dokumentacija i evidencija o učenicima, praćenju nastave i drugih oblika odgojno- obrazovnog rada, upisu i ispisu učenika, vrednovanju učenika, pedagoškim mjerama vodi se isključivo u elektroničkom obliku.“

**Članak 4.**

U članku 56. stavak 1. podstavak 10. mijenja se i glasi:

"- na prijedlog ravnatelja usvaja prijedlog financijskog plana, prijedlog izmjena i dopuna financijskog plana, usvaja polugodišnji i godišnji izvještaj o izvršenju financijskog plana te polugodišnji i godišnji financijski izvještaj ".

Iza podstavka 10. dodaje se novi podstavak 11. koji glasi:

"- usvaja konačni financijski plan ako je različit od dostavljenog prijedloga financijskog plana".

Dosadašnji podstavci 11. do 26. postaju podstavci 12. do 27.

**Članak 5.**

U članku 63., stavak 1. mijenja se i glasi:

„(1)Za ravnatelja se može imenovati osoba koja ispunjava uvjete propisane zakonom.“

**Članak 6.**

U članku 64., stavak 1. mijenja se i glasi:

„(1) Pri zaprimanju prijava kandidata za ravnatelja Škole, prijave je potrebno urudžbirati neotvorene, a predsjednik Školskog odbora otvara ih na sjednici Školskog odbora.“

U članku 64., stavak 10. mijenja se i glasi:

„(10) Kandidati s liste iz članka 64. stavka 5. ovog Statuta bit će obaviješteni elektroničkim putem, neposrednim uručenjem pismena ili slanjem pismena poštom, a prema podatcima koje su dostavili u prijavi i životopisu, o održavanju sjednica Nastavničkog vijeća, Vijeća roditelja, Skupa radnika i Školskog odbora radi predstavljanja programa rada za mandatno razdoblje.

Iza podstavka 10. dodaje se novi podstavak 11. koji glasi:

„(11) Ukoliko se kandidat ne odazove na sjednice kolegijalnih tijela iz stavka 1. ovog članka, njegov program rada pročitat će predsjedatelj sjednice pojedinog tijela.“

**Članak 7.**

Članak 65. mijenja se i glasi:

„(1) Sjednicu Nastavničkog vijeća saziva ravnatelj, sjednicu Skupa radnika saziva sindikalni povjerenik s ovlastima radničkog vijeća, a sjednicu Vijeća roditelja saziva predsjednik Vijeća roditelja.

(2) Sjednicu Nastavničkog vijeća vodi član Školskog odbora iz reda Nastavničkog vijeća kojeg Nastavničko vijeće izabere za predsjedavatelja sjednice, sjednicu Vijeća roditelja vodi predsjednik Vijeća roditelja, a Skup radnika član Školskog odbora izabran od Radničkog vijeća, odnosno Skupa radnika, a koji nije kandidat za ravnatelja Škole.

(3) U slučaju nemogućnosti da osobe iz stavka 1. ovog članka vode sjednicu, Nastavničko vijeće, Vijeće roditelja, odnosno Skup radnika biraju predsjedavatelja sjednice koji nije kandidat za ravnatelja Škole.

(4) Na sjednicama Nastavničkog vijeća, Vijeća roditelja i Skupu radnika zauzimaju se stajališta tajnim glasovanjem, o čemu se pisani zaključak dostavlja Školskom odboru u roku od 3 dana od održavanja sjednice Nastavničkog vijeća, Vijeća roditelja i Skupa radnika.

(5) Na sjednici Nastavničkog vijeća, Vijeća roditelja i Skupa radnika imenuje se povjerenstvo koje provodi postupak glasovanja i sastavlja zapisnik.

(6) Povjerenstvo ima predsjednika i dva člana. Član povjerenstva ne može biti osoba koja je kandidat za ravnatelja.

(7) Povjerenstvo izrađuje glasačke listiće, glasački popis, provodi tajno glasovanje i utvrđuje rezultat glasovanja.

(8) Tajnom glasovanju moraju biti nazočni svi članovi povjerenstva.

(9) Na glasačkom listiću imena kandidata za ravnatelje navode se abecednim redom prezimena i imena.

(10) Glasački listići ovjeravaju se pečatom Škole. Broj glasačkih listića mora biti jednak broju članova nazočnih na sjednici na kojoj se provodi glasovanje.

(11) Svaki član nazočan na sjednici Nastavničkog vijeća, Vijeća roditelja, Skupa radnika glasuje na način da na glasačkom listiću zaokruži redni broj ispred prezimena i imena kandidata.

(12) Ukoliko je samo jedan kandidat za imenovanje ravnatelj na glasačkom listiću se glasuje o kompetentnosti kandidata zaokružujući odgovore „ZA“ ili „PROTIV“ kandidata.

(13) Svaki drugi način glasovanja smatra se nevažećim glasačkim listićem.

(14) Nakon glasovanja pisanim zaključkom se zauzima stajalište o kandidatu, odnosno utvrđuje kandidat koji bi prema mišljenju većine Nastavničkog vijeća, Vijeća roditelja i Skupa radnika mogao uspješno obavljati ravnateljsku dužnost.

(15) Kandidat za ravnatelja je kandidat koji je dobio najveći broj glasova nazočnih članova Nastavničkog vijeća, Vijeća roditelja i Skupa radnika.

(16) Ako dva ili više kandidata dobiju isti broj glasova, glasovanje se ponavlja sve dok jedan od kandidata ne dobije veći broj glasova.

(17) Ako je samo jedan kandidat za ravnatelja pozitivno stajalište za imenovanje ravnatelja na tijelima je zauzeto ako je natpolovična većina nazočnih članova na glasačkom listiću zaokružila odgovor „ZA“ .“

**Članak 8.**

Članak 66. mijenja se i glasi:

„(1) Na sjednici Školskog odbora kandidati predstavljaju program rada.

1. Nakon što kandidati završe s predstavljanjem programa rada pristupa se glasovanju.
2. U postupku imenovanja ravnatelja članovi Školskog odbora iz redova Nastavničkog vijeća, Vijeća roditelja te Skupa radnika na sjednici su obvezni zastupati i iznositi stajališta tijela koje ih je imenovalo ili izabralo u Školski odbor.
3. Školski odbor javnim glasovanjem imenuje ravnatelja odlukom koja stupa na snagu nakon dobivene suglasnosti ministra.

(5) Ako Ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

(6) Ukoliko Ministar uskrati suglasnost za imenovanje ravnatelja, Školski odbor imenovat će vršitelja dužnosti ravnatelja i raspisati novi natječaj.

**Članak 9.**

U članku 79., iza podstavka 11. dodaje se podstavak 12. koji glasi:

„(12) Na prijedlog liječnika školske medicine donosi odluku o oslobađanju učenika od pohađanja redovite nastave u Školi koji zbog većih motoričkih teškoća ili kroničnih bolesti ne mogu polaziti nastavu.“

Dosadašnji podstavci 12. – 18. postaju podstavci 13.- 19.

**Članak 10.**

U članku 85., stavak 2. mijenja se i glasi:

„(2) Poslove tajnika može obavljati osoba koja je završila:

* sveučilišni integrirani prijediplomski i diplomski studij pravne struke ili stručni diplomski studij javne uprave,
* stručni prijediplomski studij upravne struke, ako se na natječaj ne javi osoba iz točke a) ovoga stavka.“

**Članak 11.**

U članku 105., stavak 2. mijenja se i glasi:

„(2) Naknadno izostanak učenika do tri (pojedinačna ili uzastopna) radna dana roditelji mogu opravdati u roku od najduže 5 radnih dana od dana izostanka u pravilu putem e-Dnevnika, a iznimno u istom roku na jedan od sljedećih načina:

* osobnim dolaskom kod razrednika, napisanom i potpisanom ispričnicom roditelja koju će učenik predati razredniku ili elektroničkom porukom razredniku (prema dogovoru roditelja i razrednika).

**Članak 12.**

U članku 117., iza stavka 1. dodaju se stavci 2. i 3. koji glase:

„(2) Ako učenik zbog bolesti ili drugog opravdanog razloga ne pristupi popravnom ispitu u propisanim rokovima, škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine.

(3) Iznimno od stavka 2. ovoga članka, u slučaju da učenik nije mogao pristupiti popravnom ispitu, zbog iznimno teške bolesti, hospitalizacije ili drugih iznimno teških okolnosti, škola je dužna učeniku omogućiti polaganje ispita i nakon roka iz stavka 2. ovoga članka, uz suglasnost ministra nadležnog za obrazovanje.“

Dosadašnji stavak 2. postaje stavak 4.

**Članak 13.**

Članak 122. mijenja se i glasi:

„(1) Ako učenik zbog bolesti ili drugog opravdanog razloga ne pristupi predmetnom ili razrednom ispitu u propisanim rokovima, škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine.

(2) Iznimno od stavka 2. ovoga članka, u slučaju da učenik nije mogao pristupiti predmetnom ili razrednom ispitu, zbog iznimno teške bolesti, hospitalizacije ili drugih iznimno teških okolnosti, škola je dužna učeniku omogućiti polaganje ispita i nakon roka iz stavka 2. ovoga članka, uz suglasnost ministra.“

**Članak 14.**

Članak 124. mijenja se i glasi:

„(1) Učenici koji imaju status kategoriziranog sportaša sukladno odredbama Zakona o sportu, posebno daroviti učenici u umjetničkom području kao i učenici koji se pripremaju za međunarodna natjecanja mogu završiti Školu pohađanjem nastave ili polaganjem ispita u vremenu za polovinu duljem od propisanog trajanja upisanog programa.

(2) Učenici koji imaju status kategoriziranog sportaša pohađaju nastavu i završavaju srednjoškolsko obrazovanje prema Pravilniku o načinu pohađanja i završetka obrazovanja sportaša.

(3) Ako učenik zbog zdravstvenog stanja ne može sudjelovati u određenoj školskoj aktivnosti ili bi to sudjelovanje štetilo njegovu zdravlju, može se privremeno ili trajno osloboditi od pohađanja nastavnog predmeta ili sudjelovanja u određenim nastavnim sadržajima, ako ti nastavni sadržaji nisu iz osnovnih predmeta struke.

(4) Posebno daroviti učenici u umjetničkom području kao i učenici koji se pripremaju za međunarodna natjecanja pohađaju nastavu prema odluci Nastavničkog vijeća, a mogu polagati predmetni i razredni ispit na način propisan ovim Statutom.„

**Članak 15.**

U članku 152., iza stavka 2. dodaju se stavci 3. i 4. koji glase:

„(3) Za rashode za redovito poslovanje koji nastaju kontinuirano, a utvrđeni su Zakonom o proračunom i Odlukom Osnivača o izvršavanju proračuna za pojedinu godinu nije potrebna suglasnost Osnivača.

(4) Način stjecanja i korištenja nenamjenskih donacija urediti će se posebnim pravilnikom koji donosi Školski odbor. „

**Članak 16.**

Odluka o izmjenama i dopunama Statuta Graditeljsko-geodetske škole Osijek, Osijek stupa na snagu osmog dana od dana objave na oglasnoj ploči Škole.

Prigovora na nije bilo, te je jednoglasno donijeta:

**O D L U K A**

**Utvrđuje se Prijedlog Odluke o izmjenama i dopunama Statuta Graditeljsko-geodetske škole Osijek sadržajno kako se to navodi u privitku Odluke.**

**Prijedlog Odluke o izmjenama i dopunama Statuta Graditeljsko-geodetske škole Osijek dostavit će se Osnivaču na prethodnu suglasnost.**

**T.5.** Godišnji izvještaj o izvršenju financijskog plana za 2023. godinu podnosi voditeljica računovodstva Ivana Šeremet, sukladno materijalima u privitku.

Prigovora na nije bilo, te je jednoglasno donijeta:

**O D L U K A**

**Usvaja se Godišnji izvještaj o izvršenju financijskog plana za 2023. godinu kao što je u pisanom materijalu u privitku ove Odluke.**

**T. 6.**

Pitanja i dodatnih prijedloga nije bilo, te je sjednica je završila 29. ožujka 2024. godine u 12:01 sati.

**Zapisnik izradila M.P. Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.